Кыргыз Республикасынын Министрлер Кабинетинин тескемеси менен бекитилди

«\_\_\_» \_\_\_\_\_\_\_\_ 2024-жыл № \_\_\_\_\_

**Эл аралык жарандык авиация чөйрөсүндөгү Конвенцияларга жана Протоколдорго кошулуу жөнүндөгү Тескемеге Кыргыз Республикасынын Министрлер Кабинетинин**

**КОРУТУНДУСУ**

Эл аралык жарандык авиация чөйрөсүндөгү Конвенцияларга жана Протоколдорго кошулуу жөнүндөгү Тескемеге Кыргыз Республикасынын Министрлер Кабинетинин корутундусу эл аралык документтерге кошулууга тиешелүү болгон мамлекеттик ички жол-жоболорду аткаруу максатында даярдалды.

Пекин конвенциясы жана Пекин протоколу авиациялык коопсуздукту камсыздоо үчүн укуктук чектерди жаңылатуу боюнча эл аралык кызматташтыкты бекемдөөдөгү биргелешкен аракеттердин жыйынтыгы болуп эсептелет. Жарандык авиация үчүн жаңы жана келип чыга турган коркунучтарга ошону менен катар кылмыш кылууга даярданууга болгон белгилүү бир аракеттерди кылмыш жазасына тартуу менен мындай кылмыштарды токтотуу жана соттук тартипте мындай кылмышты жасаган жактарга чара көрүү маселелеринде мамлекеттин потенциалын бекемдейт. Ошондой эле, Пекин конвенциясы жана Пекин протоколу Бириккен Улуттар Уюмунун 2006-жылдын 8-сентябрында кабыл алынган Глобалдык контртеррористтик стратегиясын ишке ашырууга көмөк көрсөтөт, анткени алар терроризмге каршы күрөшүү тууралуу келишимдердин глобалдуу тартибин бекемдейт.

Азыркы учурда, авиациялык коопсуздук кеңири мааниде каралып жатат. Бул аба кемесинин коопсуздугуна же башка жарандык авиация объекттерине каршы жазалган кылмыштарга гана тиешелүү болбостон, башка жарандык авиацияны пайдаланууга байланыштуу кылмыштарга да тиешелүү. Мисалы, аба кемесин адам өмүрүнө, ден-соолугуна, үчүнчү жактын мүлкүнө, айлана-чөйрөгө зыян келтирүү максатында пайдалануу.

Пекин конвенциясынын башкы жаңылануусу жарандык авиациянын коопсуздугуна каршы багытталган кылмыштардын түрлөрүнүн кеңейтилген тизмеси. Конвенцияда “мыйзамсыз жана атайын” жазалган кылмыштар катары таанылган жаңы акттардын (кылмыштардын) түрлөрү бекитилген.

Пекин Протоколунун жаңылануусу катары кылмыш катары эсептелген аба кемесин мыйзамсыз басып алуулардын аткарылган түрлөрүнүн кошумчасы эсептелет.

Пекин конвенциясындагы жана Пекин протоколундагы бекитилген маанилүү жоболордун бири, өткөрүп берүү же өз ара көмөктөшүү тууралуу бир дагы өтүнүч четке чыгарылууга мүмкүн эмес.

Пекин конвенциясындагы жана Пекин протоколундагы бекитилген маанилүү жоболордун бири-бул саясий кылмыш же саясий кылмыш менен байланышкан кылмыш же саясий себептерден улам келип чыккан кылмыш жөнүндө болгон себептер үчүн өткөрүп берүү же өз ара жардам берүү өтүнүчү четке кагылбоого тийиш.

Монреаль протоколу аба кемелериндеги тартипсиз жүрүм-турумга байланыштуу инциденттердин көбөйүшүнө байланыштуу мамлекеттердин тийиштүү кылмыштарга жана актыларга карата юрисдикцияны конуучу мамлекетке жана эксплуатациялоочу мамлекетке жайылтуу мүмкүнчүлүгүн дээрлик кеңейтет. Ошонжой эле, Монреаль протоколу дүйнө жүзү боюнча авиациялык коопсуздукту камсыздоо боюнча жоболорду бекемдөөгө көмөк көрсөтөт, анткени ал борттогу коопсуздук кызматкерлеринин жана аларды коргоо чараларын так укуктук таануу камтылган.

Эл аралык жарандык авиация тармагындагы Конвенцияларга жана Протоколдорго кошулуу Кыргыз Республикасынын Конституциясынын ченемдерине шайкеш келет жана Кыргыз Республикасы катышуучу болуп эсептелген жана мыйзам чегинде күчүнө кирген эл аралык келишимдердин ченемдерине карама каршы келбейт.

“Кыргыз Республикасынын эл аралык келишимдер жөнүндөгү” Кыргыз Республикасынын мыйзамына ылайык, жарандык авиация тармагындагы Конвенцияга жана Протоколго кошулуу тууралуу сунуш, Кыргыз Республикасынын Жогорку Кеңешине кошулуу тууралуу мыйзамдын формасында киргизилет.

Эл аралык жарандык авиация тармагындагы Конвенцияларга жана Протоколдорго кошулуу республикалык бюджеттен кошумча чыгымдарга, ошондой эле финансы-экномикалык жана башка терс кесепеттерге алып келбейт.

**Кыргыз Республикасынын**

**Министрлер Кабинетинин Төрагасы А.У. Жапаров**